Diari Oficial de la Generalitat Valenciana


Sumari del DOGV 3403, del 30-12-1998 (1998/11563)

ORDRE de 23 de desembre de 1998, de la Conselleria d'Obres Públiques, Urbanisme i Transports, per la qual s'eleven les tarifes dels serveis de transport públic de viatgers en automòbils de turisme, de l'Àrea de Prestació Conjunta de Castelló.
--------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1998/12/23/(2)/dof/vci/html**

### Dades del document

Número de DOGV
:   3403

Data del DOGV
:   30-12-1998

Secció del DOGV
:   I. DISPOSICIONS GENERALS

Número del document
:   1998/11685


Data del document
:   23-12-1998

Organisme emissor
:   Conselleria d'Obres Públiques,Urbanisme i Transports

Tipus de document
:   Ordre

Correcció d'errades

Anàlisi jurídica

ORDRE de 23 de desembre de 1998, de la Conselleria d'Obres Públiques, Urbanisme i Transports, per la qual s'eleven les tarifes dels serveis de transport públic de viatgers en automòbils de turisme, de l'Àrea de Prestació Conjunta de Castelló. [1998/Q11328]
  
L'Ordre de 21 de novembre de 1991, de la Conselleria d'Obres Públiques, Urbanisme i Transports, va establir el règim tarifari i les seues condicions d'aplicació, per als serveis de transport públic de viatgers en automòbils de turisme de l'àrea de prestació conjunta de Castelló. Les tarifes que s'hi fixaren s'han actualitzat successivament per mitjà de les ordres oportunes.
  
Actualment es planteja una modificació d'aquesta estructura de tarifes consistent a reconvertir les dues zones existents A i B en una única zona i les tres tarifes existents en només dos (l'una per a aplicar els dies laborables i l'altra per a horaris nocturns i dies festius).
  
Aquesta modificació està motivada per la necessitat de potenciar l'ús del servei del taxi en l'actual zona B (totes les poblacions de l'àrea llevat del nucli urbà de Castelló), que es troba penalitzada per l'aplicació de tarifes més elevades.
  
El règim tarifari establit el 1991 s'adaptava a una concepció de mobilitat radial des del centre (nucli urbà de Castelló) a la perifèria (resta de les poblacions de l'àrea) i, per tant, excloïa i marginava la mobilitat interna a la zona B.
  
La dificultat de modificar l'estructura tarifària en vigor sense produir excessius increments o decrements en els diferents recorreguts aconsella un canvi gradual d'aquesta en un període de quatre anys (1999, 2000, 2001 i 2002). Encara que l'àrea única amb dues tarifes entrarà en funcionament el gener de l'any 2001, l'estructura tarifària quedarà totalment normalitzada l'any 2002.
  
Les tarifes establides en aquesta ordre s'han quantificat, per tant, considerant l'esmentat període de readaptació al nou sistema, i el manteniment, com a mínim, dels ingressos globals del sector segons la nova estructura i l'índex de preus previstos. Així mateix, s'ha considerat necessari establir les tarifes per a un període de dos anys, diferenciant les corresponents a 1999 que entraran en vigor l'endemà de la publicació d'aquesta ordre i les corresponents a l'any 2000 que entraran en vigor el 3 de gener de l'any esmentat.
  
Per tot això, a la vista dels informes realitzats pel mateix sector i els ajuntaments de l'àrea, i amb l'informe favorable previ de la Comissió de Preus de la Generalitat Valenciana adoptat el dia 18 de desembre de 1998, i fent ús de les atribucions que tinc conferides,
  
ORDENE
  
Article 1
  
Els serveis de transport públic de viatgers en automòbils de turisme de l'àrea de prestació conjunta de Castelló que es facen o transcórreguen en l'àmbit territorial de l'àrea es regiran per les següents tarifes, impost sobre el valor afegit inclòs:
  
 Per a 1999 2000
  
 (a partir del 3 gener)
  
Baixada de bandera 153 pessetes 154 pessetes
  
Tarifa 1
  
Preu per quilòmetre recorregut 97 pessetes 102 pessetes
  
Preu per hora d'espera 1.933 pessetes 1.933 pessetes
  
Tarifa 2
  
Preu per quilòmetre recorregut 107 pessetes 107 pessetes
  
Preu per hora d'espera 1.981 pessetes 1.981 pessetes
  
Tarifa 3
  
Preu per quilòmetre recorregut 113 pessetes 115 pessetes
  
Preu per hora d'espera 2.169 pessetes 2.169 pessetes
  
Mínim de percepció 400 pessetes 425 pessetes
  
Article 2
  
Dissabtes, dies festius i hores nocturnes entre les 22.00 hores i les 06.00 hores de l'endemà, s'aplicarà la tarifa 2 en la zona A i la tarifa 3 en la zona B.
  
A aquest efecte, tindran la consideració de festius en l'àrea de prestació conjunta de Castelló, els dies que hagen sigut declarats com a tals per a la ciutat de Castelló els anys 1999 i 2000, així com també els tres dies posteriors al 16 de març i el 24 i 31 de desembre.
  
Article 3
  
Els conductors dels vehicles facilitaran als clients canvi fins a 5.000 pessetes.
  
Si el canvi que s'ha de tornar és superior a 5.000 pessetes, el conductor tindrà dret a continuar amb el taxímetre en marxa fins que se li proporcione l'import del servei o un bitllet de 5.000 pessetes.
  
Article 4
  
En tots els vehicles de l'àrea de prestació conjunta de Castelló s'haurà de portar de forma visible per a l'usuari, un exemplar de les tarifes en vigor i les seues condicions d'aplicació.
  
Article 5
  
Les tarifes indicades en la present ordre s'aplicaran segons les condicions establides en l'Ordre de 21 de novembre de 1994, de la Conselleria d'Obres Públiques, Urbanisme i Transports, a excepció d'aquelles que hagen sigut modificades per aquesta ordre.
  
Article 6
  
Les presents tarifes únicament es podran percebre una vegada estiguen introduïdes en el taxímetre, i no es podrà cobrar en cap cas cap complement addicional a l'import que marque el taxímetre, llevat de, si escau, la quantia establida com a mínima percepció.
  
Article 7
  
La quantitat establida com a mínim de percepció es podrà cobrar quan en acabar el servei la quantia que marque el taxímetre siga inferior a aquesta.
  
DISPOSICIONS FINALS
  
Primera
  
Queda derogada l'Ordre de 2 de febrer de 1998, per la qual s'eleven les tarifes dels serveis de transport públic de viatgers en automòbils de turisme, de l'àrea de prestació conjunta de Castelló.
  
Segona
  
La present ordre entrarà en vigor l'endemà de la publicació en el Diari Oficial de la Generalitat Valenciana.
  
València, 23 de desembre de 1998
  
El conseller d'Obres Publiques, Urbanisme i Transports,


Còpia Permalink ELI